stanford-oval/wikipedia huggingface dataset:
גייל פישר

| --- | --- |

גייל פישר והשחקן מארק סטיוארט בסדרה "מאניקס", 1970
 לידה:  18 באוגוסט 1935 אורנג', ניו ג'רזי, ארצות הברית
 פטירה:  2 בדצמבר 2000 (בגיל 65) לוס אנג'לס, קליפורניה, ארצות הברית
 מדינה:  ארצות הברית 
 תקופת הפעילות:  מ-1959 
 מקום לימודים:  האקדמיה האמריקאית לאמנויות הדרמה (1958)  Metuchen High School 
 מספר צאצאים:  2 
 פרסים והוקרה:  פרס אמי, 2 פרסי גלובוס הזהב
 פרופיל ב-IMDb
 
גייל פישר (באנגלית:  Gail Fisher;‏ 18 באוגוסט 1935 - 2 בדצמבר 2000) הייתה שחקנית אמריקאית זוכת 2 פרסי גלובוס הזהב ופרס אמי על תפקידה בסדרה "מאניקס". פישר הייתה לשחקנית הראשונה ממוצא אפרו אמריקאי שזכתה בפרס גלובוס הזהב ובפרס אמי.
חייה

פישר נולדה בעיירה אורנג' שבניו ג'רזי וגדלה לצד אמה לאחר שאביה נפטר כאשר הייתה בת שנתיים.
בשנת 1968 החלה פישר לשחק בסדרת הבלשים "מאניקס" בתפקיד פגי פייר האלמנה המסייעת לבלש הפרטי ג'ון מאניקס (מייק קונורס). פישר הייתה לאחת מהשחקניות השחורות הראשונות שהובילו סדרה בסדר גודל שכזה. בשנת 1970 עשתה פישר היסטוריה לאחר שזכתה בפרס אמי ולאחר מכן בפרס גלובוס הזהב לשחקנית המשנה הטובה ביותר (השחקנית הראשונה בהיסטוריית גלובוס הזהב שזוכה בקטגוריית המשנה), פישר הייתה לשחקנית האפרו האמריקאית הראשונה שהגיעה להישג זה. היא זכתה בפרס גלובוס זהב נוסף על תפקידה בסדרה בשנת 1972, הפעם בקטגוריית השחקנית הראשית הטובה ביותר בסדרת דרמה.
פישר נישאה והתגרשה פעמיים במהלך חייה. בעלה הראשון היה וולטר יאנגבלוד ממנו היא התגרשה לאחר שהתאסלם ושינה את שמו לוואלי מוחמד. בעלה השני ממנו נולדו לפישר שתי בנות היה ג'ון לוי.
פישר השתמשה במהלך חייה בסמים ואף נעצרה בגין אחזקת קוקאין. היא נפטרה בראשית דצמבר 2000 בלוס אנג'לס מסרטן הריאה כשהיא בת 65.
ג'יימס מריון שול

| --- | --- |

 לידה:  1872 
 פטירה:  1948 (בגיל 76 בערך) 
 תחום יצירה:  איור בוטני 
 
ג'יימס מריון שול (באנגלית: James Marion Shull‏; 1872–1948) היה בוטנאי אמריקאי הידוע באיורים הבוטניים שלו.
קריירה

ג'יימס מריון שול החל את דרכו כמאייר עבור ממשלת ארצות הברית, שירות היערות (1907–1909). הוא המשיך לעבוד במשך יותר משלושה עשורים כבוטנאי ומאייר בוטני עבור הלשכה לתעשיית הצמחים במשרד החקלאות האמריקאי, תחילה כאמן בוטני (1909–1925) ולאחר מכן כבוטנאי עמית (1925–1942). הוא צייר מעל 750 ציורים בצבעי מים של אגוזים, פירות ודוגמאות בוטניות אחרות, כולל אגוזי מלך, אננס, תאנים, ובעיקר הדרים ותפוחים עבור משרד החקלאות.
הוא היה חוקר מחלות פירות במחלקה, ורבים מהאיורים שלו מראים דגימות שנפגעו ממחלה. הוא היווה חלק מקבוצה נבחרת של מאיירים - כולל דבורה גריסקום פאסמור, אמנדה ניוטון, רויאל צ'ארלס סטדמן, אלן אישאם שאט ואלזי לואר פומרוי - שציוריהם מהווים את הליבה של אוסף צבעי המים הפומולוגיים של משרד החקלאות.
שול גם צייר מספר זנים מוקדמים של איריס שפותח על ידי המגדל ברוס ויליאמסון, התנסות שגרמה לו להפוך למגדל צמחים בעצמו כמו אחיו הצעיר ג'ורג' הריסון שול. לאחר מכן זכה להכרה כמגדל ומפתח זני אירוסים שונים בין השנים 1920 ו-1937.
זן האירוס הצהוב והגבוה שלו שנקרא וירג'יניה מור קיבל ציון כבוד ראשון מאגודת האירוסים האמריקאית עם הצגתו בשנת 1920, ואוסף של אירוסים כולל Morning Splendor, הנסיכה המאורית ונימבוס קיבלו פרס הצטיינות בתערוכה אחרת. אירוס מורנינג ספלנדר שלו, המשיך לזכות במדליות הזהב והכסף של מועדון הגננות של אמריקה בשנת 1926 והפך לאב קדמון של זנים אחרים מוצלחים.
שול שימש גם שופט מוסמך בתערוכות וזכה במדליית השירות המצטיין של החברה.
ספרו של שול על אירוסים משנת 1931 Rainbow Fragments: A Garden Book of the Iris עוסק בהיסטוריה של גידול אירוס, עצות טיפוח וטכניקות הכלאה זהו אחד הספרים המוקדמים ביותר שכלל לוחות צבעוניים של אירוסים (יחד עם תמונות בשחור-לבן המציגות היבטים שונים של גידול אירוסים), ושול עצמו צייר את שמונת הלוחות הצבעוניים. לוחות אלה מציגים בסך הכל 18 זני איריס שונים של מגדלים שונים רובם מונחים על רקע שחור או חיוור רגיל.
אף על פי שהספר אינו מודפס יותר, הוא ממשיך להיות בעל ערך למגדלים בשל תיאוריו המדויקים של אירוסים שגדלו בשליש הראשון של המאה ה-20, והוא מבוקש גם עבור איורי הצבע האלגנטיים של שול. שול גם הפיק כמה איורים לפרסומים כגון Country Life ו-Ladies' Home Journal.
לאחר מלחמת העולם הראשונה, פעל שול להנצחת המלחמה באנדרטה בעיר וושינגטון.
הוא מת בבית בשברולט צ'ייס, מרילנד, ב-1 בספטמבר 1948.
הערות שוליים

↑  White, James J., and Erik A. Neumann. "The Collection of Pomological Watercolors at the U.S. National Arboretum". Huntia: A Journal of Botanical History 4:2 (January 1982), pp. 106-107.
↑  NALDC, naldc.nal.usda.gov
↑  Shull, J. Marion. "Yellow Iris—Virginia Moore". Natural Gardening, November 1920, p. 178.
↑  "The Iris Show". The Flower Grower, vol. 9, 1922, p. 263.
↑  En blogg om leiebil og bilutleie, www.worldiris.com, ‏2016-06-05 (באנגלית אמריקאית)
↑  Mike Unser, World of Irises: Exploring Iris History with Books, World of Irises, ‏2011-08-19
| --- | --- |
בקרת זהויות :  DSI: 9148
ג'יימס מרפה

ג'יימס מרפה (באנגלית: James Marape; נולד ב-24 באפריל 1971) הוא ראש ממשלת פפואה גינאה החדשה הנוכחי.
ביוגרפיה

מרפה נולד בנפת טרי-פורי (אנ') במחוז הלה כחלק משבט ההולי (אנ'), שבט וקבוצה אתנית מרכזי במדינה.
בשנת 2002 התמודד מרפה לראשונה בבחירות המקדימות לקראת הבחירות לפרלמנט (אנ') על המקום המוקצה לנפת טרי-פורי, אך הבחירות בוטלו עקב אירועים אלימים.
שנה לאחר מכן התמודד שוב מרפה בבחירות מקדימות משלימות אך הפסיד לחבר הפרלמנט טום טומיאפה. מרפה חשד שטומיאפה ניצח בצורה לא כשרה ועתר לבית המשפט, אך עתירתו נדחתה.
בשנת 2007 התמודד שוב מרפה בבחירות מקדימות, והפעם ניצח את טומיאפה על המקום המוקצה למחוז טרי-פורי. מרפה נבחר לפרלמנט, ולאחר הבחירות, מונה למזכיר הפרלמנטרי לעסקים, תחבורה ותעופה האזרחית על ידי ראש הממשלה מייקל סומארה (אנ'). בדצמבר 2008 מונה מרפה לשר החינוך וכיהן בתפקיד עד ל-2 באוגוסט 2011.
בבחירות 2012 נבחר מרפה שוב לפרלמנט, ומונה לשר האוצר על ידי ראש הממשלה פיטר אוניל (אנ'). בבחירות 2017 נבחר שוב מרפה והמשיך בתפקידו.
בתחילת שנת 2019, ממשלתו של אוניל סבלה מחוסר יציבות ומרפה היה מועמד להקים ממשלה חלופית.
ב-11 באפריל 2019, התפטר מרפה מתפקיד שר האוצר. ב-29 במאי התפטר אוניל מתפקידו, וביום למחרת הושבע מרפה לתפקיד ראש הממשלה של פפואה גינאה החדש.
ב-5 בספטמבר 2023 במהלך ביקורו בישראל, חנך את שגרירות פפואה גינאה החדשה בירושלים.
הערות שוליים

↑  פפואה גינאה החדשה פתחה שגרירות בירושלים, באתר "סרוגים", 5 בספטמבר 2023
↑  פפואה ניו גיני חונכת שגרירות בירושלים, באתר משרד ראש הממשלה
ערך זה הוא קצרמרבנושא אישים. אתם מוזמנים לתרום לוויקיפדיה ו.
ג'יימס מרפה לצד ראש ממשלת פיג'י פרנק ביינימרמה (אנ') (במרכז) ונשיא המדינה ראובן ריבלין, בעת פסגה של ריבלין עם מנהיגים ממדינות אוקיאניה שהתקיימה בנאדי (אנ') שבפיג'י, פברואר 2020
בואה (זמרת)

ערך זה עוסק בבואה (זמרת). אם התכוונתם למשמעות אחרת, ראו .
| --- | --- |
בואה קוון
בואה קוון
 לידה:  5 בנובמבר 1986 (בת 37) קוריאה הדרומית
 שם לידה:  권보아 
 מוקד פעילות:  קוריאה הדרומית 
 תקופת הפעילות:  מ-2000
 מקום לימודים:  Korea Kent Foreign School 
 עיסוק:  זמרת, פזמונאית, מלחינה, רקדנית, דוגמנית, מדבבת
 סוגה:  פופ, רוק, R&B
 סוג קול:  סופרן 
 שפה מועדפת:  קוריאנית, אנגלית, יפנית 
 חברת תקליטים:  SM Entertainment, avex trax
 בן או בת זוג:  ג'ו וון (2016–2017) 
 פרסים והוקרה:  פרס המוזיקה האסיאתית של Mnet לאמן החדש טוב ביותר (2000) 
 http://www.avexnet.or.jp/boa/index.html, http://boa.iple.com, http://BoAAmerica.com
 פרופיל ב-IMDb
 
בואה (בקוריאנית: 권 보아, באנגלית: Kwon Bo-ah; נולדה ב–5 בנובמבר 1986) היא זמרת-יוצרת, רקדנית ושחקנית דרום-קוריאנית ששרה בקוריאנית, יפנית, מנדרינית ואנגלית. היא התחילה את הקריירה המוזיקלית שלה בקוריאה בשנת 2000 עם האלבום ID;Peace B בשיר בעל אותו שם, בגיל 13. את האלבום הזה הוציאה תחת החברה SM Entertainment, ולאחריו התחילה קריירה ביפן תחת החברה Avex Trax. אלבומה היפני הראשון נקרא LISTEN TO MY HEART. הוא הגיע למקום הראשון בטבלת ה"אוריקון" (Oricon). מאז, היא המשיכה להגיע למקומות גבוהים בטבלאות שונות ואף זכתה בכמה פרסים שונים.
2000-2002: תחילת הקריירה

בגיל 11, ליוותה את אחיה הגדול למבחני בד של חברת התקליטים SM Entertainment. אף על פי שאחיה הוא שנבחן, ציידי כישרונות שמו לב לבואה והציעו לה חוזה. בתחילה, הוריה התנגדו לכך שתעזוב את בית הספר על מנת לשיר, אבל אחיה הגדול עזר ושכנע אותם להסכים. בואה עברה שנתיים של הכשרה, שכללו לימודי פיתוח קול, ריקוד ויפנית. בגיל 13 היא הוציאה לאור את האלבום הראשון שלה, ID; Peace B בקוריאה הדרומית, ב-25 באוגוסט 2000. האלבום אמנם הצליח, אך במתינות. הוא הגיע למקום ה-10 בטבלאות של קוריאה הדרומית, ומכר כ-156,000 עותקים. בינתיים, חברת התקליטים SM Entertainment הגיעה להסכמים עם חברת התקליטים היפנית Avex Trax, להעביר את הקריירה שלה גם ליפן. מוקדם בשנת 2001, בואה הוציאה לאור מיני-אלבום קוריאני בשם Don't Start Now, שמכר כ-90,000 עותקים. אחרי יציאתו, היא לקחה הפסקה קצרה ממוזיקה קוריאנית כדי להתמקד בשוק היפני, ובמקביל עבדה על היפנית שלה.
ב-2001 היא גם הוציאה לאור את הגרסה היפנית לשיר ID; Peace B, כחד-שיר. החד-שיר הגיע למקום ה-20 בטבלת האוריקון היפנית, ואחריו שוחררו Amazing Kiss, Kimochi wa Tsutawaru ו-Listen to My Heart. האחרון נעשה החד-שיר הראשון של בואה שהגיע לאחד מחמשת המקומות הראשונים בטבלת אוריקון. לאחר ההתקפות ב-11 בספטמבר 2001, בואה הקליטה את החד-שיר The Meaning of Peace עם הזמרת היפנית קודה קומי למטרות צדקה, כחלק מפרויקט "Song+Nation" של Avex Trax לאותה מטרה.
אלבום הבכורה היפני שלה, Listen to My Heart יצא לאור ב-13 במרץ 2002. האלבום היווה פריצת דרך בקריירה של בואה: הוא הפך ל"מוכר-מיליון" מוסמך לפי "אגודת תעשיית ההקלטה של יפן" (RIAJ) והגיע בטבלת האוריקון למקום הראשון, והפך את בואה לאמנית הקוריאנית הראשונה שהגיעה לראש הטבלה. החד-שיר Every Heart: Minna no Kimochi ששימש כשיר פתיחה לסדרת אנימציה המצליחה אינויאשה, יצא לאור ביום בו יצא האלבום. חודש אחרי יציאתו לאור של Listen to My Heart, היא הוציאה לאור את האלבום הקוריאני השני שלה, No.1. האלבום מכר כ-544,000, ושבר שיא כשהגיע למקום הרביעי בין האלבומים הנמכרים ביותר בקוריאה. אחריו, היא הוציאה לאור גרסה יפנית ל-Don't Start Now בשם Jumping into the World.
2003-2005: הצלחה בפרסומות ושינוי תדמית

לאחר מכן הוציאה את החד-שיר השביעי, Valenti. האלבום בעל אותו שם הפך לאחד מחמשת האלבומים המצליחים ביותר של בואה והגיע למקום השני בטבלת האוריקון. בואה הוציאה לאור אחרי כן עוד שני חד-שירים, Kiseki/No.1 ו-Jewel Song/Bwside You:Boku wo Yobu Koe, שהגיעו שניהם למקום השלישי באותה טבלה. בסוף 2002, בואה הוציאה את האלבום הקוריאני השלישי שלה, Miracle.
האלבום היפני השני של בואה, Valenti, יצאה לאור בתחילת 2003 ומכר מעל ל-1,249,000 עותקים. כתמיכה לאלבום, בואה יצאה לסיבוב ההופעות החיות הראשון שלה ביפן, 1st Live Tour Valenti. מאוחר יותר באותה שנה, בואה הוציאה לאור עוד שני אלבומים קוריאניים, Atlantis Princess ומיני-אלבום בשם Shine We Are. האלבום Atlantis Princess הגיע לשיא של אחד מהמקומות החמישיים בטבלאות המכירות הקוריאניות עם כ-345,000 יחידות שנמכרו. Shine We Are מכר כ-58,000 עותקים והגיע למקום ה-52 באותן טבלאות.
האלבום היפני השלישי שלה מ-2004, Love and Honesty היווה שינוי כיוון מוזיקלי: הוא כלל שיר רוק-דאנס, Rock With You, ו-R&B קצת יותר כבד. האלבום הגיע לראש טבלת האוריקון ונשאר שם שבועיים, והפך ל-"triple platinum" מוסמך על ידי RIAJ.
ב-2005 יצא לאור אלבום האוסף השני שלה,Best of Soul, שכלל שירים מצליחים מאלבומים שונים מהעבר. הוא, לעומת Love and Honesty, מכר מיליון עותקים, והפך את בואה לזמרת הלא-יפנית הראשונה שהגיעה ביפן למכירת מיליון עותקים של אלבום. כתמיכה לאלבום, בואה יצאה לסיבוב ההופעות החי השני שלה, Live Concert Tour 2004: Love & Honesty.
בואה שינתה את התדמית שלה באלבום הקוריאני הרביעי שלה, My Name. היא עזבה את הסגנון ה"חמוד" וה"צעיר" שהיה לה בשנים קודמות, והציגה את עצמה כנערה סקסית וחושנית. האלבום היווה פריצה בשוק הסיני וכלל שני שירים בסינית מנדרינית. המכירות של האלבומים הקוריאניים של בואה החלו להצטמצם, והאלבום מכר כ-191,000 עותקים והגיע למקום ה-11 בין האלבומים הנמכרים ביותר באותה שנה. האלבום הקוריאני החמישי שלה, Girls on Top מ-2005, המשיך באותה תדמית חדשה. האלבום הציג את בואה כנערה יותר בוגרת ובעלת ביטחון עצמי, והיווה קריאת תיגר על שוביניזם. המראה הבוהמי של תמונת העטיפה ייצג "חופש ועומק", בעוד הקליפים והתמונות של האלבום הראו את בואה בבגד קוריאני מסורתי בשם האנבוק, והכניס את תדמית האישה הקוריאנית לתוך המוזיקה שלה. האלבום הזה המשיך גם הוא את הכניסה שלה לשוק הסיני, וכלל שירים בסינית מנדרינית. האלבום הזה מכר עוד פחות מקודמו, והגיע למקום ה-14 בין האלבומים נמכרים ביותר עם 113,000 מכירות.
2003: VALENTI, Atlantis Princess, ו - !Shine We Are

ב-29 בינואר 2003, בואה הוציאה את אלבומה היפני השני, "VALENTI" היה במקום הראשון ונשאר בעמדה הראשית לשבועיים. זהו אלבומה הראשון שעבר את 650,000 עותקים בשבוע. באופן כללי, "VALENTI" הוא האלבום ששמכרהכי הרבה, עם 1,539,000 עותקים ביפן. בכל העולם האלבום עבר את ה-1.6 מיליון עותקים. היא עשתה סיבוב הופעות של האלבום הנקרא "-BoA FIRST LIVE TOUR 2003 -VALENTI". ההופעות נערכו באוסקה, נאגויה וטוקיו.
לאורך השנה, בואה הוציאה שלושה סינגלים ביפן. "Shine We Are! / Earthsong" יצא במאי והגיע למקום השני. באוקטובר, "DOUBLE" והגיע למקום השני במצעד האוריקון. בדצמבר יצא הסינגל "Rock With You" וזכה למקום החמישי במצעד האוריקון.
ב-3 במאי, בואה הוציאה את אלבום הסטודיו הקוריאני "Atlantis Princess". הוא מכר 344,000 עותקים בקוריאה הדרומית והיה במקום הראשון. "Atlantis Princess" היה נפוץ בכל קוריאה וקיבל פרס. בדצמבר בואה הוציאה לאור בקוריאה את המיני-אלבום השלישי שלה "!Shine We Are" שהיה אלבום האוסף השני עם הלהיטים היפנים שלה. הוא מכר רק 80,000 עותקים.
2004-2005: LOVE & HONESTY, My Name, ו-Girls On Top

ב-15 בינואר 2004, בואה הוציאה לאור את אלבום הסטודיו השלישי היפני, "LOVE & HONESTY". האלבום הגיע למצעד האוריקון במקום הראשון ועבר את ה 650,000 עותקים ביפן ו-800,000 בעולם.
לאחר שהאלבום יצא, הסינגל "Be the one" הוצא לקידומו. הסינגל היה במקום ה-15 במצעד האוריקון. לאחר האלבום וההופעה החיה, בואה הוציאה את הסינגלים, "QUINCY / Kono Yo no Shirushi" ו-Meri Kuri. ביפן צפו שהשחרורים של הסינגלים היו לאלבום הסטודיו הרביעי שלה, אך במקומו יצא "BEST OF SOUL", אוסף של כל השירים מהסינגלים הכולל שיר בונוס.
ב-11 ביוני 2004, בואה הוציאה את אלבום הסטודיו הקוריאני הרביעי, "My Name", שעבר את ה-365,000 עותקים וקיבל הרבה פרסים. הקידום של הווידאו קליפ של "My Name" הופיע מאוחר יותר מכיוון שהוא היה הקליפ הראשון שהופיע ב-"MTV K"
באותו הזמן, בואה שבה ליפן בפקודה להוציא סינגלים חדשים. "DO THE MOTION" הוא הסינגל היחידי שהגיע למקום הראשון במצעד האוריקון. הסינגלים "make a secret" ו-"Dakishimeru" יצאו בפקודה לקידום אלבום הסטודיו היפני הרביעי. "Merry Christmas from BoA" היה הסינגל הדיגיטלי הראשון ששוחרר בסוף 2005.
ב-27 ביולי 2005, בואה הוציאה את אלבום הסטודיו הקוריאני החמישי, "Girls On Top". האלבום מכר 295,000 והיה במקום הראשון בקוריאה הדרומית וטאיואן.
בסוף 2005 בואה זכתה בפרס "הזמרת הטובה ביותר" ב -"m.net Music Festival."
2006-2007: (OUTGROW, MADE IN TWENTY (20, ו-AnyBand

בואה הוציאה את הסינגל ה-1, "Everlasting" בינואר 2006 בפקודה לקידום האלבום "OUTGROW". האלבום יצא לאור ב-15 בינואר והיה במקום הראשון. כבר בשבוע הראשון ליציאתו הוא נמכר ב-220,000 עותקים, והפך לאלבום שמכר הכי פחות. בעולם, האלבום מכר 643,000 עותקים.
בואה רצתה לחזור לעבוד ובאפריל שוחרר הסינגל "Nanairo no Ashita ~brand new beat~ / Your Color" שהגיע למקום השלישי. בהמשך לקידום האלבום החמישי, היא הוציאה את הסינגלים "KEY OF HEART / DOTCH" ו -"Winter Love".
בספטמבר 2006, בואה הוציאה לאור בקוריאה את הסינגל הדיגיטלי הראשון שלה, הגרסה הקוריאנית ל-"KEY OF HEART".
ב-12 בינואר 2007, אלבום הסטודיו היפני החמישי של בואה, (MADE IN TWENTY(20 הודלף לאינטרנט וב-17 בינואר 2007, הוא הופץ לחנויות. אף על פי שהאלבום קיבל את המקום ה-1 במצעד האוריקון, הוא מכר בשבוע הראשון רק 182,009 עותקים והפך במהרה לאלבום שמכר הכי פחות בקריירה שלה.
בואה רצתה לעבוד בשביל קידום אלבום הסטודיו השישי היפני שלה. הסינגלים "Sweet Impact", "LOVE LETTER" ו-"LOSE YOUR MIND" יצאו במהלך 2007. היא חזרה לקוריאה בסוף 2007 בהזמנה להיות חלק מ-Anyband. הסינגל הראשון שלהם הופץ וכלל שני שירים.
2008: THE FACE והקריירה בארצות הברית

בואה חזרה ב־2008 עם הסינגל ה-2 שלה, ".be with you". הוא היה במקום ה-13 במצעד האוריקון. אחרי יציאת הסינגל, אלבום הסטודיו השישי היפני, "THE FACE" יצא. הוא היה במקום ה-1 ומכר 185,388 עותקים. לבסוף, זה הפך את בואה להיות בשלושת אמני ה-J-Pop הראשיות בהיסטוריית מצעד האוריקון השבועי עם ששה אלבומים במקום הראשון ברציפות. (האחרות הן איומי האמאסאקי, שכיום השיגה את ההישג השמיני, ואוטאדה היקארו, שכיום השיגה את ההישג השישי ביחד עם בואה).
ב-4 ביוני 2008, יצא לאור הסינגל החדש של בואה, "Vivid" והיה במקום ה-5 במצעד. הסינגל יצא במטרה לקדם את סיבוב ההופעות, "-BoA LIVE TOUR 2008 -THE FACE".
ב-2 בספטמבר 2008 חברת התקליטים של בואה, SM Entertainment הכריזה שהיא תתחיל קריירת מוזיקה בארצות הברית, תחת חברת האחות החדשה שלהם הנקראת SM Entertainment USA. סינגל הבכורה שלה הנקרא "Eat You Up". הסינגל הדיגיטלי שלו יצא ב-21 באוקטובר והסינגל יצא לחנויות ב-11 בנובמבר.
דיסקוגרפיה קוריאנית > אלבומים

25 באוגוסט 2000 - ID;Peace B
14 בינואר 2001 - NO.1
3 במאי 2003 - Atlantis Princess
11 ביוני 2004 - My Name
27 ביולי 2005 - Girls On Top
5 באוגוסט 2010 - Hurricane Venus
דיסקוגרפיה קוריאנית > מיני-אלבומים

3 במרץ 2003 - Jumping into the World
24 בספטמבר 2002 - Miracle
4 בדצמבר - Shine We Are
דיסקוגרפיה קוריאנית > סינגלים

22 באוקטובר 2003 - Double
3 בדצמבר 2003 - Rock With You
1 בדצמבר 2004 - Merry-Chri
20 בינואר 2006 - Everlasting
21 בספטמבר 2006 - (KEY OF HEART (Digital Single
דיסקוגרפיה קוריאנית > DVD

5 באוגוסט 2003 - History Of BoA 2000-2002
דיסקוגרפיה יפנית > אלבומי סטודיו

13 במרץ 2002 - Listen To My Heart
29 בינואר 2003 - VALENTI
15 בינואר 2004 - LOVE & HONESTY
15 בפברואר 2006 - OUTGROW
17 בינואר 2007 - (MADE IN TWENTY(20
27 בפברואר 2008 - THE FACE
10 בפברואר 2010 - IDENTITY
דיסקוגרפיה יפנית > אלבומי אוסף

3 במרץ 2004 - K-pop Selection
2 בפברואר 2005 - BEST OF SOUL
18 במרץ 2009 - BEST&USA
דיסקוגרפיה יפנית > אלבומי רמיקס

7 באוגוסט 2002 - Peace B.REMIXES
27 באוגוסט 2003 - NEXT WORLD
דיסקוגרפיה יפנית > אלבומי רמיקס > סינגלים

30 במאי 2001 - ID;Peace B
25 ביולי 2001 - Amazing Kiss
5 בדצמבר 2001 - Kimochi wa Tsutawaru
17 בינואר 2002 - LISTEN TO MY HEART
13 במרץ 2002 - Every Heart -Minna no Kimochi
29 במאי 2002 - Don't start now
28 באוגוסט 2002 - VALENTI
19 בספטמבר 2002 - Kiseki / NO.1
11 בדצמבר 2002 - JEWEL SONG / BESIDE YOU -Boku wo Yobu Koe
14 במאי 2003 - Shine We Are! / Earthsong
22 באוקטובר 2003 - DOUBLE
3 בדצמבר 2003 - Rock With You
11 בפברואר 2004 - Be the one
1 בספטמבר 2004 - QUINCY / Kono Yo no Shirushi
1 בדצמבר 2004 - Meri Kuri
30 במרץ 2005 - DO THE MOTION
31 באוגוסט 2005 - make a secret
23 בנובמבר 2005 - Dakishimeru
18 בינואר 2006 - Everlasting
5 באפריל 2006 - Nanairo no Ashita ~brand new beat~ / Your Color
9 באוגוסט 2006 - KEY OF HEART / DOTCH
1 בנובמבר 2006 - Winter Love
25 באפריל 2007 - Sweet Impact
29 בספטמבר 2007 - LOVE LETTER
12 בדצמבר 2007 - LOSE YOUR MIND feat.Yutaka Furukawa from DOPING PANDA
20 בפברואר 2008 - .be with you
4 ביוני 2008 - Vivid
18 בפברואר 2009 - Eien / UNIVERSE feat.Crystal Kay&VERBAL (m-flo) / Believe In LOVE feat.BoA
21 באוקטובר 2009 - (BUMP BUMP! feat.VERABAL(m-flo
9 בדצמבר 2009 - ~Mamoritai ~White Wishes
21 ביולי 2010 - WOO WEEKEND
דיסקוגרפיה יפנית > DVDs

19 במרץ 2003 - 8Films & More
2 ביולי 2003 - -BoA FIRST LIVE TOUR 2003 -VALENTI
7 ביולי 2004 - -BoA LIVE TOUR 2004 -LOVE & HONESTY
6 ביולי 2005 - -BoA ARENA TOUR 2005 -BEST OF SOUL
7 במרץ 2007 - BoA the LIVE Ura BoA.. Kikase Kei
7 במרץ 2007 - BoA COMPLETE CLIPS 2004-2006
8 באוגוסט 2007 - (BoA ARENA TOUR 2007 MADE IN TWENTY(20
19 במרץ 2008 - "BoA THE LIVE "X’mas
17 בספטמבר - -BoA LIVE TOUR 2008 -THE FACE
3 במרץ 2010 - "BoA THE LIVE 2009 "X'mas
18 באוגוסט 2010 - -BoA LIVE TOUR 2010 -IDENTITY
דיסקוגרפיה אנגלית > אלבומים

17 במרץ 2009 - BoA
דיסקוגרפיה אנגלית > סינגלים

11 בנובמבר 2008 - Eat You Up
דיסקוגרפיה אנגלית > סינגלים דיגיטליים

21 באוקטובר 2008 - Eat You Up
2 ביוני 2009 - (I Did It for Love (feat. Sean Garrett
2009 - Energetic
ג'יימס ג'וזף סילבסטר

| --- | --- |

 לידה:  3 בספטמבר 1814 לונדון, הממלכה המאוחדת של בריטניה הגדולה ואירלנד 
 פטירה:  15 במרץ 1897 (בגיל 82) לונדון, הממלכה המאוחדת של בריטניה הגדולה ואירלנד 
 שם לידה:  Джеймс Джозеф 
 ענף מדעי:  מתמטיקה
 מקום מגורים:  אנגליה
 מקום לימודים:  קולג' סנט ג'ון  טריניטי קולג' 
 מוסדות:  אוניברסיטת ג'ונס הופקינס (1870)  האקדמיה הצבאית המלכותית בווליץ' (1855)  אוניברסיטת וירג'יניה (1840)  יוניברסיטי קולג' לונדון (1837)  אוניברסיטת אוקספורד (1883) 
 תלמידי דוקטורט:  ויליאם פיט דארפי, פביאן פרנקלין, אלרי ויליאם דיוויס, ג'ורג' סטטסון אילי, תומאס קרייג, ג'ורג' ברוס הלסטד, אירוינג סטרינגהאם, אוסקר האוורד מיטשל 
 פרסים והוקרה:  מדליית קופלי (1880)  עמית החברה המלכותית (1839)  מדליית דה מורגן (1887)  המדליה המלכותית (1861) 
 הערות:  יהודי, מדליית סילבסטר על הישגים בתחום המתמטיקה קרויה על שמו.
 תרומות עיקריות
 עבודתו בתורת המטריצות, ובמיוחד משפט ההתמדה. היה הראשון שהשתמש במונחים מטריצה ודיסקרימיננטה.
 
ג'יימס ג'וזף סילבסטר (באנגלית: James Joseph Sylvester‏; 3 בספטמבר 1814 – 15 במרץ 1897) היה מתמטיקאי ומשורר יהודי-בריטי.
תולדות חייו

סילבסטר נולד בלונדון כג'יימס ג'וזף, בנו של אברהם ג'וזף, סוחר יהודי. בשנת 1833 החל ללמוד באוניברסיטת קיימברידג'. בשנת 1837 סיים את לימודיו בהצלחה, ניגש לבחינות המתמטיקה של האוניברסיטה והגיע למקום השני. למרות זאת, לא היה זכאי לקבל תואר מהאוניברסיטה, כיוון שבשנים אלו, קבלת התואר הייתה מותנית בשבועת אמונים לעיקרי הכנסייה האנגליקנית, ולכך סירב סילבסטר בהיותו יהודי.
בשנת 1838 מונה סילבסטר לפרופסור לפיזיקה ביוניברסיטי קולג' לונדון, ושנה לאחר מכן מונה כעמית בחברה הבריטית המלכותית. בשנת 1841 הוענקו לו תואר ראשון (B.A) ושני (M.A) מטריניטי קולג', דבלין. באותה שנה עבר סילבסטר לארצות הברית, לכהן כפרופסור למתמטיקה באוניברסיטת וירג'יניה, ולאחר תקופה קצרה חזר לאנגליה. עם חזרתו, החל סילבסטר בלימודי משפטים, שם פגש את המתמטיקאי ארתור קיילי, שהיה עד מהרה לשותפו המרכזי למחקר מתמטי וחברו הקרוב ביותר.
סילבסטר נודע בתרומתו למתמטיקה בעיקר בתחום האלגברה והיה הראשון שהשתמש במונחים מטריצה (ב-1850) ודיסקרימיננטה (ב-1851).
בשנת 1855 מונה לפרופסור במתמטיקה ב-Royal Military Academy at Woolwich וכיהן בתפקיד עד לפרישתו בשנת 1869. סילבסטר תרגם לאורך חייו יצירות שירה רבות ממגוון שפות מקור (צרפתית, גרמנית, לטינית ועוד). לאחר פרישתו מ-Woolwich, פרסם את ספר השירה היחיד שלו, The Laws of Verse. בשנת 1866 מונה לנשיא השני של האגודה המתמטית של לונדון לאחר פרישתו של נשיאה הראשון, אוגוסטוס דה-מורגן.
בשנת 1872, קיבל לבסוף סילבסטר את תוארי ה-B.A וה-M.A שהיה זכאי להם מאוניברסיטת קיימברידג'.
ב-1877 עבר שוב לארצות הברית, כדי לכהן כפרופסור למתמטיקה באוניברסיטת ג'ונס הופקינס, ובאותה שנה התקבל כעמית באגודה האמריקאית למתמטיקה. ב-1878 ייסד את כתב העת American Journal of Mathematics, אחד מכתבי-העת המתמטיים הראשונים שיצאו לאור בצפון אמריקה.
ב-1883 חזר לאנגליה, ונתמנה לפרופסור באוניברסיטת אוקספורד, משרה שבה החזיק עד למותו ב-1897.
בשנת 1880 העניקה לסילבסטר הבריטית המלכותית את הפרס הגבוה ביותר שלה להישגים מדעיים, מדליית קופלי. בשנת 1887 קיבל את מדליית דה-מורגן מהאגודה המתמטית של לונדון.
תרומתו למתמטיקה

סילבסטר זכור כמתמטיקאי בזכות עבודתו בתורת האינווריאנטים, בתורת המטריצות, ובעיקר משפט ההתמדה שלו, הקובע כי מספר המקדמים החיוביים והשליליים בתבנית ריבועית אלכסונית מעל הממשיים אינו תלוי בבסיס. במילים אחרות, כל מטריצה סימטרית ממשית חופפת למטריצה אלכסונית יחידה שרכיבי האלכסון שלה  \ +1,\dots ,+1,-1,\dots ,-1,0\dots ,0.
משפט ידוע אחר של סילבסטר עוסק בסידור ישרים המוגדר על ידי נקודות במישור: לכל קבוצה סופית של נקודות במישור, שאינן כולן על ישר אחד, קיים ישר העובר דרך בדיוק שתיים מן הנקודות.
הוכחה: נתבונן בכל הישרים העוברים דרך שתי נקודות או יותר, ונבחר את הישר  \ \ell הקרוב ביותר לנקודה A שאינה עליו. אם יש על  \,\ell  יותר משתי נקודות, אפשר למצוא שתיים, B,C, הנמצאות מאותו עבר של האנך מ-A על  \ \ell ; נניח ש- C קרובה יותר לאנך. אז מרחקה של C מהקו העובר דרך B ו-A קטן מן המרחק של A מ- \ \ell , בסתירה לבחירת  \ \ell .
לקריאה נוספת

Parshall, Karen Hunger. James Joseph Sylvester: Life and work in letters. Oxford University Press, 1998
James Joseph Sylvester, The Collected Mathematical Papers of James Joseph Sylvester, Vol. 1-4
הערות שוליים

↑  Matrices and determinants, The MacTutor History of Mathematics archive
↑  J. J. Sylvester, "On a remarkable discovery in the theory of canonical forms and of hyperdeterminants", The London, Edinburgh and Dublin Philosophical Magazine and Journal of Science
↑  Karen Hunger Parshall, The British development of the theory of invariants (1841–1895), BSHM Bulletin: Journal of the British Society for the History of Mathematics, 21:3, 186-199, 2006
| --- | --- |
בקרת זהויות :  NLI: 987007307054505171  BIBSYS: 99061055  BnF: cb12385203d (data)  CiNii: DA07955420  GND: 119290944  ISNI: 0000 0001 0913 9824  LCCN: n86864491  MGP: 37336  NKC: jx20061013018  NLA: 36020228  NTA: 164019170  RERO: 02-A003879504  SNAC: w65m693x  SUDOC: 050329154  Trove: 1188847  VIAF: 71473374   WorldCat (עם VIAF): 71473374